Ο κ. Δημήτρης ήταν εκπληκτικός οικοδεσπότης, με άμεσες και λεπτομερείς πληροφορίες για οτιδήποτε χρειάστηκα κατά τη διαμονή μου στο διαμέρισμά του. Τι καλύτερο άλλωστε για έναν ξένο επισκέπτη σε μια πόλη από έναν οικοδεσπότη που είναι πάντα παρόν; Ένα εξαιρετικό διαμέρισμα που λάμπει από καθαριότητα και όμορφη διακόσμηση ακριβώς στο κέντρο της Θεσσαλονίκης, κοντά σε όλα τα σημεία ενδιαφέροντος. Ιδανικό για να δει κανείς την πόλη με όποιον τρόπο επιλέξει, είτε με τα πόδια είτε με τα μέσα μαζικής μεταφοράς. Στα θετικά η αισθητική του διαμερίσματος, ένα πολύ όμορφο και λειτουργικό διαμέρισμα με πολλές παροχές στο εσωτερικό του (σίδερο, πιστολάκι κλπ) και με ένα εκπληκτικό παράθυρο που βλέπεις κυριολεκτικά όλη τη Θεσσαλονίκη από ψηλά. Η θέα είναι πραγματικά πανέμορφη και εντυπωσιακή. Σε μελλοντική μου επίσκεψη σίγουρα θα το επιλέξω ξανά.